标题：王猷定
生平简介
王猷定出身于官宦之家，明太仆卿止敬子。祖父辈科名显达，但他并不追逐功名利禄，却酷爱钻研学术。他自幼聪颖，很有才华，祖父希烈与客讲学，即能在旁记录。史称“每举一事，辄原其本末，听之醉心”。世人服其雄辩。 早年耽声伎，爱陆博（即六博。古代的一种博戏。共十二棋，六黑六白，两人相博，每人六棋），好仙怪。及长收敛性情，转而“嗜两汉八家之文”，“惟以古人为事”，终生只是一个拔贡。崇祯末年，农民起义风起云涌，他漫游到扬州，被爱国将领史可法征为记室参军，待如师长。曾为史可法撰写迎立福王檄文。
弘光时，他的姻亲袁继咸总督江西、湖广、应天、安庆军务，上疏推荐猷定。他因奸党当权，谢绝袁的好意。入清后，他绝意仕途，以诗文自娱。晚年寓居杭州西湖僧舍，与宋琬尤相投契。曾热恋一丑肥妓女，人皆笑之，猷定曰：“近代美人尚肥”。后贫病而死，赖友人出资棺殓，其子扶柩归乡。
个人成就
王猷定的散文不为时文所左右，在清初文坛上独辟蹊径，别开生面。作品以新颖的内容，独特的手法，使文坛耳目一新。其中以论述奇闻异事的传奇性散文为突出。他的著作较多，现存《四照堂集》十六卷（文十二卷，诗四卷），是在他死后由友人周亮工搜集刊印的。
王猷定爱好书法，其友韩程愈称他“临池之技，可以笼鹅”，把他同大书法家王羲之相比。但无墨迹存世。其散文成就不在所谓“散文三大家” (侯方域、汪琬、魏禧)之下，他的传奇性散文《汤琵琶传》、《李一足传》、《义虎记》等内容新颖、手法独特，一新文坛耳目，为明清文坛一代大家。
作品选摘
诗作【螺川早发】
月落秋山晓，城头鼓角停。
长江流远梦，短棹拨残星。
鹭湿鸥衣白，天光雁字青。
苍茫回首望，海岳一孤亭。散文《汤琵琶传》
汤应曾，邳州人，善弹琵琶，故人呼为“汤琵琶”云。贫无妻，事母甚孝。所居有石楠树，构茅屋，奉母朝夕。幼好音律，闻歌声辄哭。已，学歌，歌罢又哭。其母问曰：“儿何悲？”应曾曰：“儿无所悲也，心自凄动耳。”
世庙时，李东垣善琵琶，江对峰传之，名播京师；江死，陈州蒋山人独传其妙。时，周藩有女乐数十部，咸习蒋技，罔有善者，王以为恨。应曾往学之，不期年而成。闻于王。王召见，赐以碧镂牙嵌琵琶，令著宫锦衣，殿上弹《胡笳十八拍》，哀楚动人。王深赏，岁给米万斛，以养其母。应曾由是著名大梁间，所至狭邪，争慕其声，咸狎昵之。然颇自矜重，不妄为人奏。后，征西王将军招之幕中，随历嘉峪、张掖、酒泉诸地，每猎及阅士，令弹塞上之曲。戏下颜骨打者，善战阵，其临敌，令为壮士声，乃上马杀贼。
一日，至榆关，大雪。马上闻觱篥，忽思母痛哭，遂别将军去。夜宿酒楼，不寐，弹琵琶作觱声，闻者莫不陨涕。及旦，一邻妇诣楼上曰：“君岂有所感乎？何声之悲也！妾孀居十载，依于母而母亡；欲委身，无可适者，愿执箕帚为君妇。”应曾曰：“若能为我事母乎？”妇许诺，遂载之归。襄王闻其名，使人聘之。居楚者三年。偶汛洞庭，风涛大作，舟人惶扰失措。应曾匡坐弹《洞庭秋思》，稍定，舟泊岸。见一老猿，须眉甚古，自丛箐中跳入蓬窗，哀号中夜。天明，忽抱琵琶跃水中，不知所在。自失故物，辄惆怅不复弹。已，归省母，母尚健，而妇已亡，惟居旁抔土在焉。母告以妇亡之夕，有猿啼户外，启户不见。妇谓我曰：“吾待郎不至，闻猿啼，何也？吾殆死，惟久不闻郎琵琶声，倘归，为我一奏石楠之下。”应曾闻母言，掩抑哀痛不自胜。夕，陈酒浆，弹琵琶于其墓而祭之。自是猖狂自放，日荒酒色。值寇乱，负母鬻食兵间。耳目聋瞽，鼻漏，人不可迩。召之者，隔以屏障，听其声而已。
所弹古调百十余曲，大而风雨雷霆，与夫愁人思妇，百虫之号，一草一木之吟，靡不于其声中传之。而尤得意于《楚汉》一曲，当其两军决战时，声动天地，瓦屋若飞坠，徐而察之，有金声、鼓声、剑弩声、人马辟易声，俄而无声。久之，有怨而难明者，为楚歌声；凄而壮者，为项王悲歌慷慨之声、别姬声；陷大泽，有追骑声；至乌江，有项工自刎声，余骑蹂践争项王声。使闻者始而奋，既而恐，终而涕泪之无从也。其感人如此。
应曾年六十余，流落淮浦。有桃源人见而怜之，载其母同至桃源。后不知所终。
轸石王子曰：古今以琵琶著名者多矣，未有如汤君者。夫人苟非有至性，则其情必不深，乌能传于后世乎？戊子秋，予遇君公路浦，已不息见君曩着衣宫锦之盛矣。明年复访君，君坐土室，作食奉母，人争贱之，予肃然加敬焉。君仰天呼呼曰：“已矣！世鲜知音，吾事老母百年后，将投身黄河死矣！”予凄然，许君立传。越五年，乃克为之。呜呼！世之沦落不偶，而叹息于知音者，独君也乎哉？
《李一足传》
李一足，名夔，未详其家世。有母及姊与弟。貌甚癯，方瞳，微髭。生平不近妇人。好读书，尤精于《易》，旁及星历医卜之术。出常驾牛车，车中置一柜，藏所著请书，逍遥山水间。所至人争异之。　天启丁卯至大梁，与鄢陵韩叔夜智度交。自言其父为诸生，贫甚，称贷于里豪；及期，无以偿，致被殴死。时一足尚幼，其母衔冤十余年。姊适人，一足亦婚，母召其兄弟告之。一足长号，以头抢柱大呼。母急掩其口。不顾，奋身而出，断一梃为二，与弟各持，伺仇于市，不得；往其家，又不得；走郭外，得之。兄弟奋击，碎其首。仇眇一目，抉其一，祭父墓前。归告其母，母曰“仇报，祸将及！”乃命弟奉母他徙，遂别去。
时姊夫为令干兖，往从之。会姊夫出，姊见之，惊曰：“闻汝击仇，仇复活，今遍迹汝，其远避之。”为治装，赠以马。一足益恚恨，乃镌其梃曰：“没棱难砍仇人头。”遂单骑走青齐。海上见渔舟数百，泊米市，一足求载以济。遂舍骑登舟，渡海至一岛，名高家沟。其地延袤数十里，五谷鲜少，居民数百户，皆蛋籍，风土淳朴，喜文字，无从得师。见一足至，各率其子弟往学焉。其地不立塾，晨令重子持一钱诣师，师书一字于掌以教之，则童子揖而退。明日，复来。居数年，积钱盈室。辞去，附舟还青州，上狭邪。不数日，钱尽散，终不及私。　
由辽西过三关，越晋，历甘凉，登华岳，入于楚，抵黔、桂，复历闽海、吴、越间，各为诗文纪游。二十载乃反其家、仇死，所坐皆赦。母亦没，登其墓大哭，数日不休。自以足迹遍天下，恨未入蜀。会鄢陵刘观文除夔守，招之。同下三峡，游白帝、绵、梓诸山，著《依刘集》一卷。　
其弟自母丧，不知所在。一日，欲寄弟以书，属韩氏兄弟投汴之通衢。韩如其言。俄一客衣白袷，幅巾草履，貌与一足相似，近前揖曰：“我张大羹也，兄书已得达。”言迄不见。　
辛巳，李自成陷中州诸郡，韩氏兄弟避乱至泗上，见一足于途，短褐敝屣，须眉皆白。同至玻璃泉，谈笑竟日，数言天下事不可为。问所之，曰：“往劳山访徐元直。”韩笑之，一足正色曰：“此山一洞，风雨时披发鼓琴，人时见之，此三国时徐庶也。”约诘朝复来，竟不果。　
甲申后，闻一足化去。先一日，遍辞戚友，告以远行。是日，鼻垂玉筋尺许，端坐而逝。袖中有《周易全书》一部。后数日，济人有在京师者，见之正阳门外；又有见于赵州桥下，持梃观水，仁立若有思者。韩子智度不妄言人也，述其事如此。　
论曰：古今传神仙事多怪诞。一足为报父仇遂仙去，然则神仙必由于忠孝哉！吾独怪其以击仇不死，悲愤穷蹙，竟窜身海外，复极幽遐辽远之游。夫岂专避祸，亦其之所存，终不能一息安也。卒之既化，而持梃观水。得道之后，此心不忘，不亦悲乎！然事之济否则天也。子房博浪之恨，千载而下，可胜道哉！
《义虎记》
辛丑春，余客会稽，集宋公荔裳之署斋。有客谈虎，公因言其同乡明经孙某，嘉靖时为山西孝义知县，见义虎甚奇，属余作记。
县郭外高唐、孤岐诸山多虎。一樵者朝行丛箐中，忽失足堕虎穴。两小虎卧穴内。穴如覆釜，三面石齿廉利，前壁稍平，高丈许。藓落如溜，为虎径。樵踊而蹶者数，彷徨绕壁，泣待死。日落风生，虎啸逾壁入，口衔生糜，分饲两小虎。见樵蹲伏，张牙奋搏。俄巡视若有思者，反以残肉食樵，入抱小虎卧。樵私度虎饱，朝必及。昧爽，虎跃而出。停午，复衔一麂来，饲其子，仍投馂与樵。樵馁甚，取啖，渴自饮其溺。
如是者弥月，浸与虎狎。
一日，小虎渐壮，虎负之出。樵急仰天大号：“大王救我！”须臾，虎复入，拳双足俛首就樵。樵骑虎，腾壁上。虎置樵，携子行。阴崖灌莽，禽鸟声绝，风猎猎从黑林生。樵益急，呼“大王”。虎却顾，樵跽告曰：“蒙大王活我，今相失，惧不免他患。幸终活我，导我中衢，我死不忘报也。”虎颔之，遂前至中衢，反立视樵。樵复告曰：“小人西关穷民也，今去将不复见。归当畜一豚，候大王西关外邮亭之下，某日时过飨。无忘吾言。”虎点头，樵泣，虎亦泣。
迨归，家人惊讯。樵语故，共喜。
至期具豚，方事宰割，虎先期至，不见樵，竟入西关。居民见之，呼猎者闭关栅，矛梃铳弩毕集，约生擒以献邑宰。樵奔救告众曰；“虎与我有大恩，愿公等勿伤。”众竞擒诣县，樵击鼓大呼。官怒诘，樵具告前事。不信。樵曰：“请验之，如诳，愿受笞！”官亲至虎所，樵抱虎痛哭曰；“救我者大王耶？”虎点头。“大王以赴约入关耶？”复点头。“我为大王请命，若不得，愿以死从大王。”言未讫，虎泪堕地如雨。观者数千人，莫不叹息。官大骇，趋释之，驱至亭下，投以豚，矫尾大嚼，顾樵而去。后名其亭曰“义虎亭”。
王子曰；余闻唐时有邑人郑兴者，以孝义闻，遂以名其县。今亭复以虎名，然则山川之气，固独钟于此邑欤？世往往以杀人之事归狱猛兽，闻义虎之说，其亦知所愧哉！